Kreetan teknillinen yliopisto

Kreetan teknillinen yliopisto (kreik. Πολυτεχνείο Κρήτης, Polytechneío Krítis) on Chaniássa Kreetan saarella Kreikassa toimiva teknillinen yliopisto. Kreetan teknillisessä yliopistossa on 3 515 opiskelijaa sekä 479 jatko-opiskelijaa. Yliopisto perustettiin vuonna 1977, ja se aloitti opetuksen lokakuussa 1984. Yliopistossa on nykyisin viisi akateemista teknillistä laitosta, jotka ovat rakennustekniikan, elektroniikkatekniikan ja ohjelmistotuotannon, ympäristötekniikan, tuotantotekniikan ja hallinnon sekä kaivannaistekniikan laitokset. Yliopistolla on yhteensä 57 laboratoriota. Yliopiston kampus sijaitsee Kounoupidianássa Akrotírin niemimaalla seitsemän kilometriä Chanián kaupungista koilliseen. Pinta-alaa kampuksella on 290 hehtaaria. Rakennustekniikan laitos sijaitsee kampuksen ulkopuolella Chalépassa. Yliopiston hallinnolliset tilat sekä rehtorin toimisto sijaitsevat puolestaan Chanián vanhassakaupungissa. Katso myös Kreetan yliopisto Lähteet Aiheesta muualla Kreetan teknillisen yliopiston kotisivut (kreikaksi) (englanniksi) Elektroniikkatekniikan ja ohjelmistotuotannon laitos (kreikaksi) (englanniksi) Kaivannaistekniikan laitos (kreikaksi) (englanniksi) Tuotantotekniikan ja hallinnon laitos (Arkistoitu – Internet Archive) (kreikaksi) (englanniksi) Ympäristötekniikan laitos (kreikaksi) (englanniksi) Rakennustekniikan laitos (kreikaksi)